ઈન્ડિયા ટુ ડે ગ્રૂપ અને એક્કિસ માય ઈન્ડિયાએ તાજેતરમાં હાથ ધરેલા પોલિટિકલ સ્ટોક એક્સ્ચેન્જ(PSE) સરવે મુજબ આંધ્ર પ્રદેશમાં કોંગ્રેસ પ્રમુખ રાહુલ ગાંધીએ લોકપ્રિયતાના મામલે પીએમ મોદીને પછાડયા છે, જ્યારે તેલંગણામાં મોદી અને રાહુલ ગાંધી વચ્ચે કટોકટની લડાઈ છે. પીએસઈ દ્વારા તેલંગણા, આંધ્ર પ્રદેશ અને કર્ણાટકમાં સરવે કરવામાં આવ્યો હતો. મધ્ય પ્રદેશ, રાજસ્થાન અને છત્તીસગઢ પછી પીએસઈ સરવેમાં તેલંગણા, આંધ્ર પ્રદેશ અને કર્ણાટકમાં રાહુલ ગાંધી મોદીને જબરજસ્ત ટક્કર આપી રહ્યા છે. આંધ્ર પ્રદેશમાં તો તેમણે લોકપ્રિયતામાં મોદીને પછાડયા છે.